b'\n_START_ARTICLE_\nBiagulla\n_START_PARAGRAPH_\nUn acoblament Biagulla, de dues agulles, o Bipin en angl\xc3\xa8s, \xc3\xa9s un est\xc3\xa0ndard de la CEI que s\'utilitza en petites l\xc3\xa0mpades d\'incandesc\xc3\xa8ncia, especialment les hal\xc3\xb2genes i tamb\xc3\xa9 en l\xc3\xa0mpades fluorescents._NEWLINE_Algunes l\xc3\xa0mpades tenen les agulles for\xc3\xa7a juntes per prevenir que no siguin intercanviades amb altres de wattatge massa elevat, que poden causar massa escalfor i fins i tot foc. Aquestes s\'anomenen a voltes mini-biagulla. Algunes, particularment en automoci\xc3\xb3, tenen les agulles corbades enrere vers la base de la l\xc3\xa0mpada i s\'anomenen base de tasc\xc3\xb3 o s\xc3\xb2col.\n_START_SECTION_\nHist\xc3\xb2ria\n_START_PARAGRAPH_\nLa base biagulla fou inventada per Reginald Fessenden per a la fira de 1893 de Chicago. En guanyar Westinghouse el contracte per il\xc2\xb7luminar la primera fira electrificada, amb el "Corrent Altern" de Nikola Tesla, en comptes del Corrent Continu del seu rival Thomas Edison, Edison i la seva companyia General Electric van rebutjar permetre\'ls fer servir la patentada rosca Edison. Westinghouse va superar-ho inventant l\'acoblament "biagulla".'